Kristian Elster d.y.

Kristian Elster d.y. (født 17. mars 1881 i Trondheim, død 6. november 1947) var en norsk forfatter, jurist og litteraturhistoriker. 

Elster var født i Trondheim, men flyttet som spedbarn til Førde. I 1888 flyttet familien til Oslo.

Elster ble cand.jur. i 1905 og var sekretær i landbruksdepartementet fra 1910. Hans litterære debut het Fortællinger og utkom i 1907, mens hans gjennombrudd som forfatter regnes som romantrilogien I lære, Landeveien og Mester. Mange regner Av skyggenes slegt (1919) som hans viktigste roman. Tilsammen utga Elster bortimot 40 romaner, skuespill og fortellinger. Noen av hans utgivelser var skrevet under pseudonymet Onkel Hans. 

Hans arbeid som litteraturhistoriker er særlig knyttet til verket Illustreret norsk litteraturhistorie, som utkom i to bind 1923–24, og i en utvidet seksbindsutgave 1934–35. 

Kristian Elster d.y. er sønn av forfatteren Kristian Elster d.e. og far til forfatter og kringkastingssjef Torolf Elster.

Han mottok forfatterforeningens diktergasje fra 1937. I 1941 ble han belønnet med Gyldendals legat.

 Referanser 

 Litteratur 
 Kielland, Eugenia. Min venn Kristian Elster. Aschehoug, 1950 

 Eksterne lenker 
 Digitaliserte bøker av Elster hos Nasjonalbiblioteket.

Kategori:Norske jurister
Kategori:Norske romanforfattere
Kategori:Norske essayister
Kategori:Norske barnebokforfattere
Kategori:Norske litteraturhistorikere og litteraturkritikere
Kategori:Vinnere av Gyldendals legat
Kategori:Personer fra Førde kommune
Kategori:Personer fra Trondheim kommune